Για όλες τις δραστηριότητες του συλλόγου, δείτε: Α.Σ. Άρης.  
Για άλλες χρήσεις, δείτε: Άρης.

Το **τμήμα πετοσφαίρισης γυναικών του Άρη Θεσσαλονίκης** ιδρύθηκε το 1926 και λειτούργησε για δύο χρόνια, πριν δημιουργηθεί και πάλι το 1971, έχοντας πρωταγωνιστικό ρόλο στο ελληνικό πρωτάθλημα κατά την δεκαετία του '70 και του '80.

Η ομάδα της Θεσσαλονίκης περιορίστηκε σε μέτριες θέσεις του βαθμολογικού πίνακα μετά το 1995, φθάνοντας στον υποβιβασμό το 2010, για να επιστρέψει στην πρώτη κατηγορία το 2015. Έκτοτε βρίσκεται σταθερά στην πρώτη πεντάδα του πρωταθλήματος, κατακτώντας την δεύτερη θέση το 2018.

Ιστορία
-------

### 1926-1927

Το γυναικείο τμήμα πετοσφαίρισης του Άρη, δημιουργήθηκε το 1926 και πήρε την πρωτοβουλία να διοργανώσει το πρώτο πρωτάθλημα Θεσσαλονίκης γυναικών σε οποιοδήποτε άθλημα με την συμμετοχή των γυναικείων ομάδων του Ηρακλή, Παμμακεδονικού, Α.Κ.Ο.Α.Χ. και Χ.Ε.Ν. (Χριστιανική Ένωσις Νεανίδων). Το πρωτάθλημα ξεκίνησε στις 31 Οκτωβρίου και έληξε στις αρχές Δεκεμβρίου με τον Άρη να ανακηρύσσεται αήττητος πρωταθλητής.

Την επόμενη χρονιά, ξεκίνησε άλλη μία προσπάθεια με τον Άρη να διατηρεί τον τίτλο του. Βασικά στελέχη αυτής της πρώτης ομάδος για τον Άρη ήταν οι αδερφές του Κλεάνθη Βικελίδη, Λουλούκα και Ευτυχία, η Κλεονίκη Κοσματοπούλου, η Σουλτάνα Νακοπούλου, η Χριστίνα Κροντηρά και η Ελένη Ζωΐδου.

### 1971-2010

Το τμήμα επανιδρύεται μετά από πολλά χρόνια, το 1971 με προπονήτρια την Μάχη Δόμβρου. Ο Άρης κατακτά την δεύτερη θέση στο πρωτάθλημα Θεσσαλονίκης πίσω από τον Ηρακλή και την πέμπτη θέση στην τελική φάση του πρωταθλήματος Ελλάδος. Μέχρι το 1982, χρονιά την οποία ξεκίνησε το πρωτάθλημα Α' Εθνικής γυναικών, ο Άρης κατέκτησε τρία πρωταθλήματα Θεσσαλονίκης (1975, 1977, 1982) με πιο επιτυχημένη πορεία στο πρωτάθλημα Ελλάδος, την τρίτη θέση του 1977.

Η σεζόν 1982/83 είναι η πρώτη όπου πραγματοποιείται πρωτάθλημα Εθνικής κατηγορίας. Ο Άρης κατακτά την τέταρτη θέση αλλά η επόμενη χρονιά είναι και η πιο επιτυχημένη με την κατάκτηση της τρίτης θέσης, υψηλότερης στην οποία βρέθηκε ποτέ το τμήμα γυναικών του συλλόγου. Το 1983 είναι και η πρώτη χρονιά κατά την οποία αγωνίστηκε σε ευρωπαϊκή διοργάνωση, αφού αντιμετώπισε την πορτογαλική Πόρτο για το κύπελλο Συνομοσπονδίας. Ακολούθησαν άλλες τέσσερις ευρωπαϊκές έξοδοι το 1985, 1986, 1987 και το 1995 χωρίς η ομάδα του Άρη να πετύχει κάποια πρόκριση.

Το 1988, είναι μία από τις χειρότερες χρονιές στην ιστορία της ομάδας, καθώς καταλαμβάνει την όγδοη και τελευταία θέση του βαθμολογικού πίνακα και υποβιβάζεται στην Β' Εθνική κατηγορία όπου και παρέμεινε μέχρι το 1991. Το 1990 αναλαμβάνει την ομάδα ως προπονήτρια η Σοφία Παπαδοπούλου, πρώην διεθνής αθλήτρια πετοσφαίρισης Γυναικών-Νεανίδων, παλιά αθλήτρια του Α.Σ. Άρη και πρωταθλήτρια πετοσφαίρισης το 1984 με την ομάδα του Φιλαθλητικού. Η πρώτη αυτή γυναίκα προπονήτρια του Άρη σε εθνική κατηγορία καταφέρνει να ανεβάσει την ομάδα πετοσφαίρισης γυναικών στη Α1 Εθνική κατηγορία, με αποτέλεσμα τέσσερις αθλήτριες να κληθούν στην Εθνική ομάδα (Τουμπίδου, Μπόλκα, Μοσχονά, Προδρομίδου). Η χαρά κράτησε λίγο, αφού η ομάδα υποβιβάστηκε και πάλι στην δεύτερη κατηγορία το 1992 για να επανέλθει ένα χρόνο αργότερα. Το 1994 καταλαμβάνει την τέταρτη θέση και κερδίζει την τελευταία του ευρωπαϊκή έξοδο μέχρι τώρα. Από το 1995 και έπειτα, η ομάδα του Άρη διατηρήθηκε στη μέση του βαθμολογικού πίνακα της Α1 Εθνικής κατηγορίας μέχρι τη σεζόν 2009/10, όταν και υποβιβάστηκε στην Α2 Εθνική κατηγορία μετά από αγώνες πλέι-άουτ με την Ε.Α. Λάρισας.

### 2011-σήμερα

Το 2011, κατέλαβε την δεύτερη θέση στον τρίτο όμιλο της Α2, το 2012 την τρίτη θέση, το 2013 την όγδοη, το 2014 την δεύτερη, για να καταφέρει τελικά να ανέβει και πάλι στην Α1 το 2015, με 21 νίκες σε 22 αγώνες.

Την σεζόν 2015-16, ο Άρης πραγματοποίησε αξιόλογη πορεία στο πρωτάθλημα της Α1 και με 16 νίκες και 6 ήττες κατέλαβε την πέμπτη θέση, χάνοντας την είσοδο στα πλέι-οφ λόγω της διαφοράς πόντων μετά την ισοβαθμία με τον Πανναξιακό.

Την σεζόν 2016-17, η ομάδα τερμάτισε πάλι στην πέμπτη θέση, χάνοντας αυτή τη φορά την είσοδο της στα πλέι-οφ για έναν πόντο από τον ΑΟ Θήρας. Παράλληλα, ο Άρης ήταν ο πιο πετυχημένος σύλλογος της Ελλάδος στα αναπτυξιακά τμήματα καθώς κατέκτησε το πανελλήνιο πρωτάθλημα νεανίδων και τη δεύτερη θέση στο αντίστοιχο πρωτάθλημα κορασίδων. Επίσης, ήταν ο απόλυτος κυρίαρχος στο πρωτάθλημα της Θεσσαλονίκης, καθώς τόσο σε νεανίδες όσο και κορασίδες κατέκτησε τη πρώτη θέση.

Την επόμενη χρονιά η ομάδα των "κίτρινων" έφθασε στην υψηλότερη διάκριση της στο ελληνικό πρωτάθλημα, καταλαμβάνοντας την δεύτερη θέση μετά την διαδικασία των πλέι-οφ. Στην κανονική περίοδο, η ομάδα του Άρη κατέλαβε την δεύτερη θέση με δεκαπέντε νίκες και πέντε ήττες και σύνολο 46-20 στα σετ, ξεπερνώντας κατά έναν πόντο τον Α.Ο. Θήρας. Με την ίδια ομάδα τέθηκε αντίπαλος στην ημιτελική φάση των πλέι-οφ, επικρατώντας με 2-1 στις νίκες, για να προκριθεί για πρώτη φορά στην ιστορία του στους τελικούς. Εκεί, αντιμετώπισε τον Ολυμπιακό, από τον οποίο ηττήθηκε με 3-0 στις νίκες.

Στις 5 Δεκεμβρίου 2018, ο Άρης πέτυχε την πρώτη του νίκη σε ευρωπαϊκό αγώνα, νικώντας την βουλγάρικη Μπερόε Ζαγκόρα με 3-2, αλλά αποκλείστηκε λόγω της ήττας του στον πρώτο αγώνα με 3-0. Οι "κίτρινες" κατέλαβαν την πέμπτη θέση στο πρωτάθλημα και αποκλείστηκαν από τον Πανναξιακό στην προημιτελική φάση του κυπέλλου.

Το 2019-20 υπήρξε μία χρονιά που σημαδεύτηκε από την πανδημία του COVID-19. Ο Άρης κατέλαβε την έκτη θέση του πρωταθλήματος, το οποίο ολοκληρώθηκε καθυστερημένα λόγω του λόκνταουν του Μαρτίου, ενώ έφθασε ως την ημιτελική φάση του κυπέλλου, αλλά η διοργάνωση αναβλήθηκε επ' αόριστον τον Μάρτιο.

Τίτλοι
------

* **5 πρωταθλήματα Θεσσαλονίκης**
	+ 1926, 1927, 1975, 1977, 1982

***Διακρίσεις***
* *Δευτεραθλητής Ελλάδος (1)*
	+ 2018

* *Τριταθλητής Ελλάδος (3)*
	+ 1977, 1982, 1984

### Τίτλοι τμημάτων υποδομής

* **2 πανελλήνια πρωταθλήματα νεανίδων**
	+ 2017, 2018
* **4 πρωταθλήματα Ε.ΠΕ.Σ.Θ. νεανίδων**
	+ 2000, 2001, 2017, 2018

* **1 πανελλήνιο πρωτάθλημα κορασίδων**
	+ 2018
* **7 πρωταθλήματα Ε.ΠΕ.Σ.Θ. κορασίδων**
	+ 1990, 1999, 2000, 2004, 2007, 2017, 2018

* **2 πανελλήνια πρωταθλήματα παγκορασίδων**
	+ 2000, 2018
* **3 πρωταθλήματα Ε.ΠΕ.Σ.Θ. παγκορασίδων**
	+ 2000, 2001, 2016

Κατατάξεις Τμήματος Γυναικών
----------------------------

Από το 1971/72 ως και το 1981/82 ο Άρης συμμετείχε στο πρωτάθλημα Ελλάδος, καθώς καταλάμβανε κάθε χρόνο μία από τις πρώτες δύο θέσεις στο πρωτάθλημα Θεσσαλονίκης. Από το 1983 και έπειτα, ξεκινάει το πρωτάθλημα Εθνικής κατηγορίας με οχτώ ομάδες και στις αρχές της δεκαετίας του '90, με δώδεκα.  


| Θ. | **72** | **73** | **74** | **75** | **76** | **77** | **78** | **79** | **80** | **81** | **82** | **83** | **84** | **85** | **86** | **87** | **88** | **89** | **90** | **91** | **92** | **93** | **94** | **95** | **96** | **97** | **98** | **99** | **00** | **01** | **02** | **03** | **04** | **05** | **06** | **07** | **08** | **09** | **10** | **11** | **12** | **13** | **14** | **15** | **16** | **17** | **18** | **19** | **20** | **22** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **2** |  |  |  |
| 3 |  |  |  |  |  | **3** |  |  |  |  | **3** |  | **3** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4 |  |  |  | **4** | **4** |  | **4** | **4** | **4** | **4** |  | **4** |  | **4** | **4** |  |  |  |  |  |  |  | **4** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **4** |
| 5 | **5** | **5** | **5** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **5** |  |  |  |  | **5** |  |  |  |  |  |  |  | **5** | **5** |  | **5** |  |  |
| 6 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **6** |  |  |  |  |  |  |  |  |  |  |  |  | **6** |  |
| 7 |  |  |  |  |  |  |  |  |  |  |  |  |  |  |  | **7** |  |  |  |  |  |  |  | **7** | **7** |  |  | **7** |  |  |  |  |  |  |  |  |  |  |  |  |  |  |  |  |  |  |  |  |  |  |
| 8 |  |  |  |  |  |  |  |  |  |  |  |  |  |  |  |  | **8** |  |  |  |  |  |  |  |  |  | **8** |  |  | **8** |  |  |  | **8** |  |  |  | **8** |  |  |  |  |  |  |  |  |  |  |  |  |
| 9 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **9** |  | **9** |  | **9** |  |  |  |  |  |  |  |  |  |  |  |  |  |  |  |
| 10 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **10** |  |  | **10** |  |  |  |  |  |  |  |  |  |  |  |  |  |  |  |  |  |  |  |  |  |
| 11 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | **11** |  |  |  |  |  |  |  |  |  |  |  |
| 12 |  |  |  |  |  |  |  |  |  |  |  |  |  |  |  |  |  |  |  |  | **12** |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Α2 |  |  |  |  |  |  |  |  |  |  |  |  |  |  |  |  |  | **3** | **4** | **3** |  | **3** |  |  |  |  |  |  |  |  |  |  |  |  |  |  |  |  |  | **2** | **3** | **8** | **2** | **1** |  |  |  |  |  |  |

Την περίοδο 2020-21 το πρωτάθλημα διακόπημε λόγω της Πανδημίας COVID-19 χωρίς ανάδειξη πρωταθλητή.

Ευρώπη
------

Στις έξι ευρωπαϊκές εξόδους της, η γυναικεία ομάδα πετοσφαίρισης του Άρη έχει πετύχει μία νίκη έχοντας αγωνιστεί σε δώδεκα αναμετρήσεις.


| **Σεζόν** | **Ημερομηνίες** | **Διοργάνωση** | **Αναμέτρηση** | **1ος αγώνας** | **2ος αγώνας** |
| --- | --- | --- | --- | --- | --- |
| **1982/1983** | 04/12 & 11/12/1982 | Κύπελλο Συνομοσπονδίας |  Πόρτο -  Άρης | 3-1 | 3-1 |
| **1984/1985** | 02/12 & 09/12/1984 | Κύπελλο Συνομοσπονδίας |  Άρης -  Άνκαρα Παρτζαλάρι | 0-3 | 0-3 |
| **1985/1986** | 08/12 & 15/12/1985 | Κύπελλο Συνομοσπονδίας |  Άρης -  Βιτόρια | 0-3 | 1-3 |
| **1986/1987** | 02/11 & 09/11/1986 | Κύπελλο Συνομοσπονδίας |  Βούκοβαρ -  Άρης | 3-0 | 3-1 |
| **1994/1995** | 13/11 & 20/11/1994 | Κύπελλο Συνομοσπονδίας |  Άρης -  Τσελιαμπίνσκ | 0-3 | 0-3 |
| **2018/2019** | 29/11 & 05/12/2018 | Κύπελλο Συνομοσπονδίας |  Μπερόε Ζαγκόρα -  Άρης | 3-0 | 2-3 |

Σύνθεση ομάδας
--------------

|  |  |  |  |  |
| --- | --- | --- | --- | --- |
| **Νο** | **Όνομα** | **Ημ. Γέννησης** | **Ύψος** | **Θέση** |
| 2 |  Τάνια Κιουτσιούκη | 24/08/1996 | 1.85 | Κεντρική |
| 4 |  Λαμπριάννα Πήττα | 1998 | 1.82 | Κεντρική |
| 5 |  Sanja Kojic Djuric | 04/02/1991 | 1.84 | Κεντρική |
| 6 |  Άννα Γιορανίδη | 10/02/2003 | 1.80 | Ακραία |
| 7 |  Maddy Kline | 15/07/1997 | 1.86 | Ακραία |
| 8 |  Άννα Μυλωνά | 20/05/1998 | 1.81 | Ακραία |
| 9 |  Κωνσταντίνα Δρακουλίδου | 27/11/1996 | 1.80 | Πασαδόρος |
| 10 |  Όλγα Πετρινόλη | 16/09/2002 | 1.64 | Λίμπερο |
| 12 |  Δέσποινα Λαμπριανίδου | 2004 | 1.94 | Κεντρικός |
| 15 |  Ευαγγελία Τάνη | 22/07/2004 | 1.81 | Πασαδόρος |
| 17 |  Katalin Evans | 10/02/1998 | 1.87 | Ακραία |
| 19 |  Φαμπιόλα Τερζίου | 11/05/2001 | 1.74 | Λίμπερο |

Τεχνικό επιτελείο
-----------------

| Επιτελείο |
| --- |
| Υπεύθυνος Τμήματος |  Γιάννης Ρεντζεπέρης |
| Team Manager |  Γιάννης Γιαννάκης |
| Προπονητής |  Θανάσης Δράμπας |
| Φυσικοθεραπευτής |  Κωνσταντίνος Πέπελας |
| Στατιστικολόγος |  Άννα Παναγιώτου |
| Γυμναστής |  Νίκος Γκιόσης |
| Γιατρός |  Ιωάννης Τερζίδης |

Διακεκριμένες αθλήτριες
-----------------------

|  |  |  |  |
| --- | --- | --- | --- |
| * Κάτια Βοζίκη
* Μαρία Δεληγιάννη
* Ελένη Ζέτου
* Φωτεινή Καφετζάκη
* Κατερίνα Μαστορίδου
* Κατερίνα Μπόλκα
 | * Φωτεινή Ξυνού
* Σοφία Παπαδοπούλου
* Λιάνα Ριτζαλέου
* Άννα Τζαφέρη
* Κατερίνα Γιώτα
 | * 
* Ζωή Σκόνδρα
* Ρόδη Ορδουλίδου
* Μαρία Τσιαρτσιάνη
* Μερόπη Καλανταρίδου
* Ευαγγελία Χρήστου
 | * Μίρνα Ανσάλντι
* Ετανισλάδα Κουέλο
* Έλενα Μιγιάτοβιτς
* Μαρίγια Μιγιάνοβιτς
* Σίντια Λέτο Μπιόλο
 |

Παραπομπές
----------

1. ↑  Εφημερίδα Μακεδονία, 13/12/1926, Σελίδα: 3
2. ↑  Εφημερίδα Μακεδονία, 19/9/1927, Σελίδα: 5
3. ↑  Εφημερίδα Μακεδονία, 12/7/1977, Σελίδα: 4
4. ↑  A1 ΓΥΝΑΙΚΩΝ (ΠΛΕΪ ΑΟΥΤ): ΕΑ Λαρίσης - Άρης 3-1
5. ↑  Ο Άρης ξανά στην Α1
6. ↑  Πώς έμεινε εκτός πλέι-οφ ο Άρης | PRESSARIS
7. ↑  Βαθμολογία | Volleyball.gr
8. ↑  Ιστορική πρόκριση του Άρη στους τελικούς της Α1 βόλεϊ γυναικών | in.gr
9. ↑  Ιστορικό τριπλ κράουν ο Ολυμπιακός, 3-0 τον Άρη - SPORT 24
10. ↑  Ήττα του ΑΡΗ από την Μπερόε Ζαγκόρα | AllAboutARIS.com[*νεκρός σύνδεσμος*]
11. ↑  Άρης – Μπερόε Ζαγκόρα 3-2 | KateriniSport.gr
12. ↑  Ανακοίνωση της Ε.Ο.ΠΕ. | ΕΛΛΗΝΙΚΗ ΟΜΟΣΠΟΝΔΙΑ ΠΕΤΟΣΦΑΙΡΙΣΗΣ

Πηγές
-----

* *Αθλητικός Σύλλογος ΑΡΗΣ 1914-2004*, Δήμος Θεσσαλονίκης, Κέντρο Ιστορίας Θεσσαλονίκης
* Η Εθνική Βιβλιοθήκη της Ελλάδος
* Βόλεϊ Γυναικών - Α.Σ. ΑΡΗΣ - Επίσημη Ιστοσελίδα

Εξωτερικοί σύνδεσμοι
--------------------

* Επίσημη ιστοσελίδα του τμήματος πετοσφαίρισης του Άρη
* ΑΡΗΣ VOLLEY ΓΥΝΑΙΚΩΝ
* Aris Volley Women - Facebook

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Αθλητικός Σύλλογος Θεσσαλονίκης Άρης |
| --- |
|  |
| Ανδρικά ομαδικά τμήματα | 
Ποδόσφαιρο · Μπάσκετ · Βόλεϊ · Χάντμπολ · Πόλο · Χόκεϊ επί πάγου · Ρόλερ χόκεϊ · Μπολ χόκεϊ · Κόρφμπολ  · Μπέιζμπολ · Καλαθοσφαίριση με αμαξίδιο |
|  |
| Γυναικεία ομαδικά τμήματα | 
Ποδόσφαιρο · Μπάσκετ · Βόλεϊ · Χάντμπολ · Πόλο · Σόφτμπολ |
|  |
| Ατομικά τμήματα | 
Στίβος · Κολύμβηση · Πυγμαχία · Τζούντο · Πάλη · Άρση βαρών · Ποδηλασία · Σκάκι |
|  |
| Πρόεδροι τμημάτων | 
Θόδωρος Καρυπίδης · Λευτέρης Αρβανίτης · Γιάννης Ψηφίδης |
|  |
| Έδρες τμημάτων | 
Γήπεδο Κλεάνθης Βικελίδης · Προπονητικό Κέντρο Νέου Ρυσίου · Αλεξάνδρειο Μέλαθρο · Ποσειδώνειο Κολυμβητήριο · Νέο Γήπεδο Ποδοσφαίρου Άρεως |
|  |
| Αθλητές | 
Ποδοσφαιριστές · Καλαθοσφαιριστές · Πετοσφαιριστές · Υδατοσφαιριστές · Κολυμβητές · Στίβου |
|  |
| Προπονητές | 
Ποδοσφαίρου · Μπάσκετ · Βόλεϊ · Πόλο |
|  |
| Πρόσωπα | 
Λευτέρης Ηλιάδης · Νίκος Αγγελάκης · Γιάννης Αγγέλου · Αλέκος Αλεξιάδης · Κλεάνθης Βικελίδης · Κώστας Βικελίδης · Νικηφόρος Βικελίδης · Παναγιώτης Γιαννάκης · Νίκος Γκάλης · Αγησίλαος Ζωγράφος · Φώτης Ζωγράφος · Γιάννης Ιωαννίδης · Νίκος Καμπάνης · Νίκος Κίτσος · Δημήτρης Κοκολάκης · Ντίνος Κούης · Βασίλης Λυπηρίδης · Μάνθος Ματθαίου · Φαίδων Ματθαίου · Μενέλαος Χατζηγεωργίου · Αλκέτας Παναγούλιας · Χάρης Παπαγεωργίου · Ανέστης Πεταλίδης · Μιχάλης Ρωμανίδης · Λευτέρης Σούμποτιτς · Νίκος Φιλίππου · Άγγελος Χαριστέας · Κώστας Χαριτωνίδης · Λιούμπομιρ Γκάνεφ · Τάσος Τσικάρης |
|  |
| Ντέρμπι | 
Ντέρμπι Άρης - ΠΑΟΚ (ποδόσφαιρο) · Ντέρμπι Άρης - ΠΑΟΚ (μπάσκετ) |
|  |
| Γεγονότα | 
Κύπελλο Κυπελλούχων Ευρώπης 1992–93 · Κύπελλο Κόρατς 1996–97 · EuroCup Challenge 2002–03 |
|  |
| Φίλαθλοι | 
Κοινωνία Μελών Άρη · Ύμνος του Άρη Θεσσαλονίκης · Super 3 · Ιερολοχίτες · Κουκ · Άλκης Καμπανός |
|  |
| Διάφορα | 
Άρης (μυθολογία) · Δήμος Θεσσαλονίκης · Μουσείο Μπάσκετ Άρη |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Volley League Γυναικών [1ο Επίπεδο] 2023-2024 |
| --- |
|  |
| 0 | 
* Α.Ε.Κ.
* Ακαδημίες Πρωταθλητών Πεύκων
* Απολλώνιος Κερατσινίου
* Άρης Θεσσαλονίκης
* Ηλυσιακός Α.Ο.
* Θέτις Βούλας
* Α.Ο. Θήρας
* Α.Ο. Λαμίας
* Α.Ο. Μαρκοπούλου
* Ολυμπιακός Πειραιώς
* Παναθηναϊκός
* Π.Α.Ο.Κ.
 |  |

 |